Allar krabbameinsskoðanir færast frá Krabbameinsfélaginu til Heilsugæslunnar , Landspítalans og Sjúkrahússins á Akureyri eftir rúmt ár . RÚV greinir frá . Skimun fyrir krabbameini í brjóstum munu þá fara fram á Landspítalanum og Sjúkrahúsinu á Akureyri og munu heilsugæslustöðvar taka yfir skimun fyrir leghálskrabbameini . Samningur heilbrigðisyfirvalda við Krabbameinsfélag Íslands um skimun fyrir krabbameini rennur út í árslok 2020 . Embætti landlæknis og skimunarráð skiluðu Svandísi Svavarsdóttur heilbrigðisráðherra tillögum að breyttu skipulagi á stjórnun , staðsetningu og framkvæmd skimana fyrir krabbameinum nú á dögunum . Skimunarráð skoðaði sérstaklega aðkomu heilsugæslu að skimunum og íhugaðu aðkomu Krabbameinsskráar , Krabbameinsfélags Íslands og Hælsugæslunnar . „ Við teljum mikilvægt að halda í þá þekkingu og reynslu sem hjá þessum aðilum býr . Við teljum rétt að allar hafi þær aðkomu að skimun í íslenskri heilbrigðisþjónustu . Mikilvægt er þó að skerpa betur hlutverk þeirra og ábyrgðarsvið ásamt því að setja skýrari línur varðandi samstarf og upplýsingamiðlun , “ segir í tillögu skimunarráðs . Óskar Reykdalsson , forstjóri Heilsugæslu höfuðborgarsvæðisins segir markmiðið vera að fá fleiri yngri konur til að koma í skimun . Hann vonast til þess að skimun verði þá ókeypis . Ekki hefur fengist staðfest hversu miklir fjármunir fylgi eða hvað verði um starfsemi Krabbameinsfélagsins .